Suchinthana/ta-wikipedia huggingface dataset:
பஹருல் இஸ்லாம்

நீதிபதி பஹருல் இஸ்லாம் ஓர் இந்திய அரசியல்வாதி மற்றும் இந்திய உச்ச நீதிமன்ற நீதிபதி ஆவார். இவர் இந்திய பாராளுமன்றத்தில் மாநிலங்களவை உறுப்பினராக இந்திய தேசிய காங்கிரஸ் சார்பாக தேர்வு செய்யப்பட்டார். பிறகு 1972 ஆம் ஆண்டு இவர் மாநிலங்களவை உறுப்பினர்  பதவியை இராஜினாமா செய்து விட்டு குவாகத்தி உயர் நீதிமன்றம் தலைமை நீதிபதியாக நியமிக்கபட்டார். இஸ்லாம் உச்சநீதிமன்ற நீதிபதி பதவியில் இருந்து ஓய்வு பெற்ற பிறகும் உயர் நீதிமன்றம் இவரை திரும்ப அழைத்து நீதிபதியாக ஆக்கியது.  

இவர் நகர்ப்புற கூட்டுறவு வங்கி ஊழல் வழக்கில் அப்போதைய பீகார் காங்கிரஸ் முதல்வர் ஜகன்னாத் மிஸ்ராவை விடுவித்து தீர்ப்பு அளித்தார். இந்த தீர்ப்பிற்கு பின்னர் உச்சநீதிமன்ற தலைமை நீதிபதி பதவியில் இருந்து ராஜினாமா செய்து மாநிலங்களவைக்கு தேர்ந்தெடுக்கப்பட்டார்.

ஆரம்ப கால வாழ்க்கை 
இஸ்லாம் அசாமின் காமரூப் மாவட்டத்தில் உடியானா பி.எஸ். ரங்கியா கிராமத்தில் பிறந்தார். பின்னர் குர்டன் உயர்நிலைப் பள்ளியில் படித்தார்.

கல்வி 
அசாமின் காமரூப் மாவட்டத்தின் குர்டன் உயர்நிலைப்பள்ளி கல்வி பயின்று காட்டன் கல்லூரியில் பட்டம் பெற்றார். சட்டப்படிப்பை அலிகார் முஸ்லிம் பல்கலைக்கழகத்தில் கல்வி கற்றார் .

தொழில் 
இஸ்லாம் 1951 ஆம் ஆண்டு அசாம் உயர்நீதிமன்றத்தின் வழக்கறிஞராகவும், 1958 இல் உச்ச நீதிமன்றத்தின் வழக்கறிஞராகவும் சட்டப்பணியை தொடங்கினார். இவர் 1956 ஆம் ஆண்டு இந்திய தேசிய காங்கிரஸ் கட்சியில் சேர்ந்தார். 1962 ஆம் ஆண்டு முதலாம் முறையாகவும், 1968 ஆம் ஆண்டு இரண்டாவது முறையாக மாநிலங்களவைக்கு உறுப்பினராக தேர்வு செய்யப்பட்டார். பின்னர் 1972 ஆம் ஆண்டில் மாநிலங்களவையில் இருந்து ராஜினாமா செய்த இவர் அப்போதைய அசாம் மற்றும் நாகாலாந்து உயர் நீதிமன்றத்தின் (இப்போது குவஹாத்தி உயர் நீதிமன்றம்) நீதிபதியாக 20 ஜனவரி 1972 அன்று நியமிக்கப்பட்டார். இவர் 11.3.1979 அன்று குவஹாத்தி உயர்நீதிமன்றத்தின் செயல் தலைமை நீதிபதியாக நியமிக்கப்பட்டு, ஜூலை 7, 1979 இல் குவஹாத்தி உயர்நீதிமன்றத்தின் தலைமை நீதிபதியாக நியமிக்கபட்டார். இவர் 1980 ஆம் ஆண்டு மார்ச் 1, அன்று ஓய்வு பெற்றார். ஆனால் 1980 ஆம் ஆண்டு டிசம்பர் 4 ஆம் தேதி இவர் இந்திய உச்சநீதிமன்றத்தில் நீதிபதியாக நியமிக்கப்பட்டார். ஓய்வுபெற்ற நீதிபதி பொதுவாக உச்சநீதிமன்றத்தில் நியமிக்கப்படுவதில்லை. ஆனால் இஸ்லாம் அவர்களுக்கு மட்டும் இப்படி செய்யப்பட்டது. மேலும் இவர் பதினைந்து மாதங்களுக்குப் பிறகு ஓய்வு பெற முடி செய்தார். காங்கிரஸ் கட்சி வேட்பாளராக அசாமின் பார்பேட்டாவிலிருந்து மக்களவைக்கு போட்டியிட 1983 ஜனவரி 12 அன்று இவர் உச்சநீதிமன்றத்தில் இருந்து ராஜினாமா செய்தார்  இருப்பினும் 1984 இந்திய பொதுத் தேர்தலில் அசாமில் தேர்தல்கள் ஒத்திவைக்கப்பட்டபோதும் இவர் ஒரு மாநிலங்களவை உறுப்பினராக தேர்வு செய்யப்பட்டார். 

இவர் கவுகாத்தி உயர்நீதிமன்ற வழக்கறிஞர் சங்கத்தின் உறுப்பினராக இருந்தார். ஆனால் அந்த சங்கத்தின் தலைவராக பணியாற்றவில்லை.

குழுக்கள் 
1987 ஆம் ஆண்டு நீதிபதி பஹருல் இஸ்லாம் ஊனமுற்றோரின் உரிமைகள், சம வாய்ப்புகள் மற்றும் முழு பங்களிப்பை வலியுறுத்தும் சட்டத்தை உருவாக்கப்பட்ட குழுவில் நியமிக்கபட்டார்.

குறிப்புகள் 

1993 இறப்புகள்
1918 பிறப்புகள்
இந்திய உச்ச நீதிமன்ற நீதிபதிகள்
Pages using deprecated image syntax
இந்திய முஸ்லிம்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
தெப்சிரிந்திரா

சியாமின் ராணி தெப்சிரிந்திரா (Queen Debsirindra of Siam), முன்பு ராணி ராம்போய் பமராபிரோம், பிறப்பு பெயர் இளவரசி ராம்போய் சிரிவாங் (17 சூலை 1834 – 9 செப்டம்பர் 1862) மன்னர் மோங்குத்தின் இரண்டாவது மனைவியும், சுலலாங்கொர்ன் மன்னரின் தாயுமாவார்.

சுயசரிதை 

இளவரசி ராம்போய் 1834 ஆம் ஆண்டில் சிறிவாங், இளவரசர் மட்டயாபிதக் ( மூன்றாம் ராமா மற்றும் கான்யூபின் சாப் ஆகியோரின் மகன்) மற்றும் லேடி நொய் (அம்மா நொய்) ஆகியோருக்கு பிறந்தார். இவர் மோன் வம்சாவளியைச் சேர்ந்தவர்.  இவரது தந்தை தனது 27 வயதில் இறந்தபோது, இவரது தாத்தா - அரசர் இவரையும் இவரது சகோதரி பன்னரையையும் தாய்லாந்தின் பெரிய அரண்மனைக்கு அழைத்துச் சென்றார். இவர்கள் அவருக்கு பிடித்த பேரக்குழந்தைகள் என்று கூறப்பட்டது. 1853 ஆம் ஆண்டில், ராம்போய் தனது பெரிய மாமா மோங்குத்தை மணந்தார் .(இவரைவிட 30 வயது மூத்தவர்) இதனால் பிரா ஓங் சாவோ (இளவரசி என்ற உயர் பதவி) என அழைக்கப்பட்டார். அதே ஆண்டில் இவர் இளவரசர் சுலலாங்கொர்னைப் பெற்றெடுத்தார். பின்னர் இவர் ராணி ராம்போய் ஆனார்.

இவருக்கு மன்னர் மோங்குத்துடன் 4 குழந்தைகள் இருந்தனர்.

 இளவரசர் சுலலாங்கொர்ன், பின்னர் மன்னராக ஆனார். (1853-1910)
 இளவரசி சந்திரமண்டோல்/சந்தோன்மோந்தன் பின்னர் இளவரசி விசுத்கிரசாத் என்ற பெயரில் அழைக்கப்பட்டார் (1855-1863)
 இளவரசர் சதுரோன் ராஸ்மி/சதுரன் ராட்சாமி, பின்னர் இளவரசர் சக்ரவர்த்திபோங்ஸ் என அழைக்கப்பட்டார் (1856-1900).
 இளவரசர் பானுரங்சி சவாங்வாங்சே, பின்னர் இளவரசர் பானுபந்துவோங்சே வோரதெச் என அழைக்கப்பட்டார் (1859-1928).

இராணி ராம்போய் 1861 இல் இறந்தார். இவரது சகோதரி (மோங்குத்தின் மனைவியும் கூட), இளவரசி பன்னரை, தனது எஞ்சிய காலத்திற்கு மோங்குத்தின் மனைவியாக செயல்பட்டார். 1867 ஆம் ஆண்டில் சுலலாங்கொர்ன் முடிசூட்டப்பட்டபோது, இவரது  மரணத்திற்குப் பிறகு தெப்சிரிந்திரமாதாயா, ராணி தாய் என்ற தலைப்பு வழங்கப்பட்டது. இவரது பேரன், வஜிராவுத் (ஆறாம் ராமா ), இஅவருக்கு இராணி தெப்சிரிந்திரா என்ற பெயரைக் கொடுத்தார்.

மேற்கோள்கள்

வெளி இணைப்புகள் 
 Debsirin school
1861 இறப்புகள்
1834 பிறப்புகள்
பானுரங்சி சவாங்வாங்சே

பானுரங்சி சவாங்வோங்சே, இளவரசர் பானுபந்து வோங்செவோரதேஜ் (Bhanurangsi Savangwongse, the Prince Bhanubandhu Vongsevoradej) (11 சனவரி 1859 – 13 ஜூன் 1928) இவர் தாய்லாந்தின்மன்னர் மோங்குத், இராணி தெப்சிரிந்திரா ஆகியோரின் மகனாவார்.

இளவரசர் தனது மூத்த சகோதரரும், மன்னருமான சுலலாங்கொர்னின் அரசாங்கத்தில் சியாமியப் பேரரசின் இராணுவத்தின் தளபதி பதவி உட்பட பல பதவிகளை வகித்த போதிலும், இவர் தாய் அஞ்சல் சேவையின் நிறுவனராகவும், வஜிராவுத் மன்னரின் ஆட்சியின்போது சையாமையப் பேரரசின் இராணுவத்தில் முதல் பீல்ட் மார்ஷல் என சிறப்பாக நினைவுகூரப்படுகிறார்..

இளவரசர் பீரா என்று நன்கு அறியப்படும், இவரது மகன் இளவரசர் பிரபொங்சே பானுதெச் பார்முலா 1 பந்தய வீரராவார்.

ஆரம்பகால வாழ்க்கையும், கல்வியும் 

இளவரசர் பானுரங்சி சவாங்வாங்சே என்ற பெயரில் 1860 சனவரி 11 அன்று பேங்காக்கின் பெரிய அரண்மனையில் பிறந்தார். இவருக்கு  சுலலாங்கொர்ன், இளவரசி சந்திரமண்டோல் மற்றும் இளவரசர் சதுரோன்ராஸ்மி உட்பட 3 சகோதர சகோதரிகள் இருந்தனர் . 2 ஆண்டுகளுக்குப் பிறகு, இவரது தாயார் இறந்தார். பின்னர், இவரது தந்தை இவரது 10 வயதில் இறந்தார். மன்னர் மோங்குத்தின் இறுதி சடங்கு ஊர்வலத்தில் அரிசியை சிதறடித்தார். இவருக்கு 12 வயதாக இருந்தபோது, இவரை சுலலாங்கொர்ன் மன்னர் "மாண்புமிகு இளவரசராக" நியமித்தார். பெரிய அரண்மனையின் மகா பிரசாத் சிம்மாசன மண்டபத்தில் ஒரு அரச விழாவை நடத்தவும் செய்தார். இவருக்கு 13 வயதானபோது வாட் பிரசிறீ ரத்தின சசாதகரத்தில் புதிய நியமிப்பை பெற்றார்.

இவர், பெண் ஆசிரியர்களின் பள்ளியில் தனது படிப்பைத் தொடங்கினார். அதன்பிறகு, கெமர், பாலி ஆகியோரின் புத்தகங்களை பிராயா பிரியத்தி தம்மதா பணியகத்தில் பயின்றார். அதன்பிறகு, இவர் 1872 முதல் அரசரின் காவலர் பணியகத்தில் இராணுவக் கல்வியைப் பயின்றார். மேலும் பிராயா சிறீசூந்தோர்ன் வகாம் (நொய் அஜாராயங்குல்) என்பவரிடமிருந்து தாய் மொழியைக் கற்றுக்கொண்டார். இதில் ஆட்சிப்பணி மரபுகள் மற்றும் இளவரசர் மகாமாலா, இளவரசர் பம்ரப்போரபக்கிடமிருந்து அரச மரபுகள் ஆகியவற்றைப் படித்தார்.

தொழில் 
அரசரின் காவலர் பணியகத்தில் முதல் லெப்டினன்ட்டாக சிறப்பு அதிகாரி பதவியில் இராணுவ சேவையில் இவர் சேர்ந்தார். மன்னர் சுலலாங்கொர்ன் சிங்கப்பூர் (2 வது முறை), பர்மா, இந்தியா, இங்கிலாந்தின் சில பகுதிகள், மலாயாவின் மேற்கு கடற்கரை ஆகிய இடங்களுக்கு பயணம் செய்யத் தொடங்கியபோது இவரும் உடன் சென்றார். மன்னர் சுலலாங்கொர்னின் குழு, முதன்மைக்குழுவின் அமைச்சர், பாதுகாப்பு அமைச்சக தலைவர், மன்னர் ஆறாம் ராமாவின் முதன்மைக்குழுவின் தலைவர், காவல்துறை தலைவர், கடற்படைத் துறை தளபதி, அஞ்சல் மற்றும் தந்தி துறையின் தலைமை இயக்குநர் போன்ற பல பதவிகளை இவர் வகித்துள்ளார்.

இறப்பு 
இவர் 1928 சூன் 13 அன்று புராஃபாபிரோம் அரண்மனையில் தனது 68 வயதில் இறந்தார்.

வாரிசுகள் 
இவருக்கு 9 மகன்களும், 7 மகள்களும் என 16 குழந்தைகள் இருந்தனர்.

மேற்கோள்கள் 

1928 இறப்புகள்
1859 பிறப்புகள்
குமரிக்கல் மலை

குமரிக்கல் மலை (Kumarikkal Mala; மலையாளம் : കുമരിക്കല് മല) என்பது கேரளாவில் மேற்குத் தொடர்ச்சி மலையில் அமைந்துள்ள சின்னார் வனவிலங்கு சரணாலயப் பகுதியில் மட்டத்திலிருந்து சுமார் 2,522 மீட்டர் உயரத்தில் அமைந்த சிகரமாகும். இது சின்னார் வனவிலங்கு சரணாலயத்தில் மிக உயரமான சிகரமாகவும், ஆனமலைப் பகுதியில் அமைந்த 2,000 மீட்டருக்கும் உயரமான மலைச் சிகரங்களில் ஒன்றாகவும் உள்ளது.

இந்த மலை உச்சியிலிருந்து சின்னார் நதி உருவாகிறது. நந்தலா மலை, வெள்ளைக்கல் மலை, விரியோட்டு மலை மற்றும் கோட்டகொம்பு மலை இப்பகுதியில் உள்ள முக்கிய சிகரங்கள் ஆகும். நீலகிரி வரையாடு இம்மலையின் சரிவுகளில் காணப்படுகிறது.

குமரிக்கல் மலைக்கு அருகே அமைந்துள்ள மலை வாழிடமாக மூணாறு அமைந்துள்ளது.

மேற்கோள்கள் 

கேரள மலைகள்
மேற்குத் தொடர்ச்சி மலைத்தொடரிலுள்ள மலைகள்
அரசு அருங்காட்சியகம், கடலூர்

இந்தியாவின் தமிழ்நாடு, கடலூர் மாவட்டம், மஞ்ச குப்பத்தில், அரசு அருங்காட்சியகம் 1989 ஆம் ஆண்டில் நிறுவப்பட்டது. இந்த அருங்காட்சியக சேகரிப்பில் மாவட்டத்தின் வரலாறு, கலாச்சாரம், தாவரங்கள் மற்றும் விலங்கினங்கள் குறித்த பொருட்கள் காட்சிக்கு வைக்கப்பட்டுள்ளன. இயற்கை வரலாற்று மாதிரிகளில் தென்னிந்திய மரங்கள், இழைகள், அன்னம், கரடி, பல்லி மற்றும் பாம்புகள் அடங்கும். மர புதைபடிமங்கள் மற்றும் அம்மோனைட் புதைபடிமங்களும் காட்சிக்கு வைக்கப்பட்டுள்ளன.

சொற்பொழிவுகள், கண்காட்சிகள் மற்றும் பயிற்சித் திட்டங்கள் மூலம் ஆராய்ச்சியாளர்கள், மாணவர்கள் மற்றும் பொதுமக்களுக்கு அறிவை வழங்குவது இந்த அருங்காட்சியகத்தின் கல்வி சார்ந்த நடவடிக்கைகளில் ஒன்றாக உள்ளது.

அருங்காட்சியகத்தில் ஓர் சிற்பத் தோட்டம் பார்வையாளர்களை வரவேற்கிறது. இந்த சிற்பத் தோட்டத்தில் சிவலிங்கம், நந்தி, விஷ்ணு, குரங்கு சிற்பங்கள், நரசிம்மா, சூர்யா மற்றும் சண்டிகேசுவரர் சிலைகள் காட்சிக்கு வைக்கப்பட்டுள்ளன. கண்ணாடி இழையில் செய்யப்பட்ட தமிழ் எழுத்து, டைனோசர் மாதிரி மற்றும் காளி சிலை அருங்காட்சியகத்தின் நுழைவாயிலில் காட்சிக்கு வைக்கப்பட்டுள்ளன.

சுப்ரமண்யா, சூர்யா, நவநீத கிருஷ்ணன், தட்சிணாமூர்த்தி, பைரவா, வீரபத்திரா, மற்றும் சப்த கன்னிகள் கற்சிற்பங்கள் காட்சிக்கு வைக்கப்பட்டுள்ள சிறப்புமிகு சிற்பங்கள் ஆகும். விநாயகர், விஷ்ணு, நடராஜர், சோமசுகந்தர், கிருஷ்ணர் ஆகியோரின் வெண்கல படங்கள் வெண்கல காட்சிக் கூடத்தில் வைக்கப்பட்டுள்ளன.

முதல் தளத்தில் காட்டு நாயக்கன் பழங்குடி பொருட்கள், கற்கால கருவிகள், இசைக்கருவிகள், கல்வராய மலைவாழ் பழங்குடியினரின் விவசாய கருவிகள் காட்சிக்கு வைக்கப்பட்டுள்ளன.

முகவரி 
அரசு அருங்காட்சியகம், 19 மருத்துவமனை சாலை கடலூர் - 607 001

மேற்கோள்கள்

வெளி இணைப்புகள் 

தமிழ்நாட்டிலுள்ள அருங்காட்சியகங்கள்
அருங்காட்சியகங்கள்
கடலூர் மாவட்ட சுற்றுலாத் தலங்கள்
பான்னரை

பான்னரை (Phannarai) (மே 9, 1838 சூன் 22, 1914), சே சிரிவோங் என்றும் அழைக்கப்படும் முன்னாள் இளவரசியான இவர், சக்ரி வம்சத்தின் நான்காவது மன்னரான சியாமின் மோங்குத்தின் மனைவிகளில் ஒருவராவார். .

இவர், சிரிவோங்கின் இளவரசர் மட்டயாபிதக் (மூன்றாம் ராமாவின் மகன்) என்பவருக்கும், அவரது மனைவி கிம் சாச்சியோ ஆகியோரின் மகளாவார். இவரது சகோதரி தெப்சிரிந்திராவும், இவரும், 1851 ஆம் ஆண்டில் மோங்குத் மன்னரின் மனைவிகளாக மாறினர். 1861 ஆம் ஆண்டில் இவரது சகோதரி இறந்தபோது, மோங்குத்தின் மூத்த மனைவியாக இவர் பொறுப்பேற்றார்.

இவர் இராணி என்ற பதவிக்கு உயர்த்தப்படவில்லை என்றாலும், இவர் அரசவைப் பெண்களில் மரியாதை முகுந்தவராக கருதப்பட்டார். மேலும்,வெளிநாட்டு தூதர்களுக்கான பல்வேறு விருந்துகளின் போது இராணியாக இவரது நிலைப்பாடு காணப்பட்டது. தி கிங் அண்ட் ஐ  என்ற ஆங்கிலத் திரைப்படத்தில் லேடி தியாங்கின் கதாபாத்திரம் இவரை அடிப்படையாகக் கொண்டிருந்தது. கல்வியாளரான அன்னா லியோனோவன்ஸ் 1862 ஆம் ஆண்டில் அரசவைக்கு வந்து 1867 வரை இருந்த ஆறு வருட காலப்பகுதியில் இவரது குழந்தைகளுக்கும், மோங்குத் மன்னரின் மற்ற குழந்தைகளுக்கும் பொறுப்பாக இருந்தார். 

மன்னர் மோங்குத்துடன் இவருக்கு கன்னிககேவ் என்ற ஒரு மகளும், நரிசரா நுவட்டிவாங் என்ற ஒரு மகனும் என இரு குழந்தைகள் பிறந்தனர். இவர் 1914 இல் இறந்தார்.

மேற்கோள்கள் 

1914 இறப்புகள்
1838 பிறப்புகள்
பானாசூரா மலை

பானாசூரா மலை (Banasura Hill) என்பது இந்தியாவின், கேரளத்தின், வயநாடு மாவட்டத்தின் மேற்குத் தொடர்ச்சி மலைகளில் உள்ள மிக உயரமான மலைகளில் ஒன்றாகும். இந்திய புராணங்களில் வரும் பாத்திரமான பானாசூரனின் பெயரால் இந்த மலைக்கு பெயர் சூட்டப்பட்டுள்ளது. செம்பரா மலைமுடிக்கு அடுத்து நீலகிரிக்கும் இமயமலைக்கும் இடையில் 2,000 மீட்டர் தாண்டிய மிக உயர்ந்த சிகரங்களில் இதுவும் ஒன்றாகும்.

நிலவியல் 
பானாசூரா மலை  உயரம் கொண்டதாக உள்ளது. இது மேற்கு தொடர்ச்சி மலையின் ஒரு பகுதியாக உள்ளது. இது குற்றியாடியிலிருந்து மானந்தவாடி வரையிலான மாநில நெடுஞ்சாலையில் அமைந்துள்ளது. 25 கி.மீ தொலைவில் அமைந்துள்ள மானந்தவாடி   மிக அருகில் உள்ள நகரம் மற்றும் மிக அருகில் உள்ள மாநில போக்குவரத்துக் கழக பணிமனை ஆகும். அருகில் உள்ள  தேசிய நெடுஞ்சாலை என்.எச் 766 ஆகும், இது கல்பற்றா வழியாக  சுமார் 37 கி.மீ. தொலைவில் உள்ளது.  
[ மேற்கோள் தேவை ]

மலையேற்ற வழிகள் மற்றும் பார்வையாளர் தகவல்கள் 
வெள்ளமுண்டா கிராமத்தில் ஒரு திருப்பத்தை மேற்கொண்டு புலின்ஜால் வழியாக மலைமுடியை அடைய வேண்டும். புலின்ஜலில் இருந்து சுமார் 1.5 கி.மீ. தொலைவில் பனாசூரா மலை தங்கும் விடுதியை கடந்து செல்கிறீர்கள். விடுதியைத் தாண்டி சுமார் 500 மீட்டர் தொலைவில் சாகச பாதையைத் தொடங்குகிறது. வழியில் ஒரு இடிமுழக்க அருவி உள்ளது, உள்ளூர்வாசிகள் இதை "மீன்முட்டி" என்று அழைக்கிறார்கள். இந்த மலையில் மூன்று மணிநேரம் ஏறவேண்டும். அங்கிருந்து காணும் காட்சி கண்கவர் காட்சியாகும்.  பனாசூரா மலையில் மலையேற்றறம் மேற்கொள்ள மானந்தவடியில் அமைந்துள்ள வடக்கு வயநாடு வனக் கோட்ட அலுவலகத்தில் அனுமதி பெற வேண்டும். மலையின் அடிவாரத்தில் பானாசூர சாகர் அணை உள்ளது, இது இந்தியாவின் மிகப்பெரிய மண் அணையாகும். இந்த அணைப் பகுதியானது மலை மலையேற்றத்தைத் தொடங்கக்கூடிய மற்றொரு இடமாகும்.

தாவரங்களும்,  விலங்கினங்களும் 
அடர்ந்த வெப்பமண்டல தாவரங்கள் வழியாக மலை உச்சியை நோக்கிச் செல்லும் கால்தடப் பாதை. இங்குள்ள தாவரங்களில் சில அரிய மருத்துவ மூலிகைகள் உள்ளன. வழியில் காணப்படும் விலங்கினங்களில் குரங்குகள், காட்டுப்பன்றிகள், மான்கள் யானைகள்  ஆகியவ குறிப்பிடத்தகவை ஆகும்.

பழங்குடியினர் மற்றும் உள்ளூர் வரலாறு 
பானாசூரா மலை அடிவாரத்தில் உள்ள நான்கு பழங்குடி குடியிருப்புகளானது பெரும்பாலும் குறிச்சியா பழங்குடியினத்தைச் சேர்ந்தவர்களுடையன. குறிச்சியாக்கள் வீரம்மிக்க ஒரு  பாரம்பரியத்தைக் கொண்டுள்ளனர், மேலும் வில் மற்றும் அம்புகளை கையால்வதில் வல்லுநர்கள். வேளாண் பொருட்களுக்கு அதிக வரி விதித்ததற்காக கேரள வர்மா பழசி இராசா ஆங்கிலேயருக்கு எதிராக கிளர்ச்சியில் ஈடுபட்டபோது, ஆவர்களுக்கு  எதிராக நீண்டகாலம் கொரில்லா போரை நடத்த வயநாட்டின் காடுகளில் மறைந்து இருந்தபோது, இந்த குறிச்சியா பழங்குடியினரிடம் தான் பழசி இராசா ஆதரவு கோரினார் . பழசி இராசா பிரித்தானிய படைகளை  எதிர்கொள்ள இந்த பகுதியின் நிலவியல் அறிவைப் பயன்படுத்தினார். பானாசூரா மலைப் பகுதியில் உள்ள கரடுமுரடான நிலப்பகுதியும்,  அடர்த்தியான காடுகளும்,  குகைகளும், நீரோடைகளும், நீரூற்றுகளும் பழசி இராசாவுக்கு ஒரு சிறந்த மறைவிடமாக அமைந்தன .

மேலும் காண்க 

 பானாசூரா சாகர் அணை
 பழசி இராசா

குறிப்புகள்

வெளி இணைப்புகள் 

 சுற்றுலாத் துறைக்கான அதிகாரப்பூர்வ வலைத்தளம்
 தி இந்து

கேரள மலைகள்
மேற்குத் தொடர்ச்சி மலைத்தொடரிலுள்ள மலைகள்
Coordinates on Wikidata
வயநாடு மாவட்டம்
சலிம் அலி பறவைகள் சரணாலயம்

சலீம் அலியின் பெயரில் அமைந்த இன்னொரு சரணாலயத்தைப் பற்றி அறிய தட்டெக்காடு பறவைகள் சரணாலயம் என்ற கட்டுரையைப் பார்க்கவும்.

சலீம் அலி பறவைகள் சரணாலயம் (Salim Ali Bird Sanctuary) என்பது சதுப்புநில பரப்பில் காணப்படும் பறவைகள் சரணாலயமாகும். இது இந்தியாவின் கோவா மாநிலத்தில் மண்டோவி ஆற்றின் குறுக்கே சோரோ தீவின் மேற்கு முனையில் அமைந்துள்ளது. இந்த சரணாலயத்திற்குப் புகழ்பெற்ற இந்திய பறவையியலாளர் சலீம் அலி பெயரிடப்பட்டது.

இந்த சரணாலயம் மற்றும் தீவினை ரிபாண்டருக்கும் சோரோவிற்கும் இடையே இயங்கும் படகு சேவையினைப் பயன்படுத்தி அடையலாம். . இங்கு ரைசோபோரா முக்ரோனாட்டா, அவிசென்னியா அஃபிசினாலிஸ உள்ளிட்ட பிற சிற்றினங்களுக்கிடையே அமைக்கப்பட்ட நடைபாதை வழியாக சரணாலயத்திற்குள் சென்றுவரலாம்.

விளக்கம் 

இந்த சரணாலயமானது  . பரப்பில் அலையாத்திக் காடுகள் சூழ அமைந்துள்ளது .

தாவரங்களும் விலங்குகளும் 

இந்தச் சரணாலயத்தில் பல வகையான பறவைகள் இருப்பது பதிவு செய்யப்பட்டுள்ளன. பொதுவான காணப்படும் பறவை இனங்களாக, சிறிய பச்சைக் கொக்கு மற்றும் மேற்கு காரை கொக்கு  அடங்கும். பதிவுசெய்யப்பட்ட பிற பறவைகள் பட்டியலில் சிறிய குருகு, கருங்குருகு, சிவப்பு கணு, கோரை உள்ளான் மற்றும் கோணமூக்கு உள்ளான் (நிலையற்ற மணல் கரைகளில்) ஆகியவை அடங்கும்.  இந்த சரணாலயம் மண்ஸ்கிப்பர்கள், ஃபிட்லர் நண்டுகள் மற்றும் பிற சதுப்புநில உயிரினங்களின் வாழ்விடமாக உள்ளது. டெலியோடானாய்ஸ் இண்டியானிஸ் என்ற கிறஸ்டேசியன் இந்த சரணாலயத்திலிருந்து  சேகரிக்கப்பட்டதன் அடிப்படையில் விவரிக்கப்பட்டுள்ளது.

ஊடகம்

மேலும் காண்க 

 சலீம் அலி
 இந்தியாவின் பறவைகள் சரணாலயங்கள்

குறிப்புகள்

வெளி இணைப்புகள் 

 கோவா மத்திய 
 கோவா விடுமுறை வழிகாட்டி
 கோவா டூரிஸம் 
Coordinates on Wikidata
கோவா
இந்தியாவில் உள்ள பறவைகள் காப்பகங்கள்
க/பெ ரணசிங்கம்

க/பெ ரணசிங்கம் (Ka Pae Ranasingam)) 2020 ஆம் ஆண்டு இந்திய தமிழ் மொழி அரசியல் நாடகப் படமாகும். இப்படத்தில் விஜய் சேதுபதி, ஐஸ்வர்யா ராஜேஷ் ஆகியோர் முக்கிய வேடங்களில் நடிக்கின்றனர்.  படம் திரையரங்கில் வெளியிட திட்டமிடப்பட்டிருந்தது, ஆனால் கோவிட்-19 பெருந்தொற்று காரணமாக காட்சிக்கு காசு தளத்தில் வெளியிடப்பட்டது.

நடிகர்கள் 
 ரணசிங்கமாக விஜய் சேதுபதி
 அரியநாச்சியாக ஐஸ்வர்யா ராஜேஷ்
 கலெக்டராக ரங்கராஜ் பாண்டே 
 முனிஷ்காந்த் 
 வேலா ராமமூர்த்தி 
 டி.சிவா 
 அரசியல்வாதியாக நமோ நாராயணா 
 ஜூனியர் பலையா
 நீதிபதியாக மோகன் ராமன் மற்றும் லட்சுமி ராமகிருஷ்ணன்
 அரசாங்க அதிகாரியாக அபிசேக் சங்கர் 
 பூ ராம் 
 ரணசிங்கத்தின் சகோதரியாக பவானி ஸ்ரே 
 குன்சேகர் "சேகர்" ஆக அருண்ராஜா காமராஜ்
 சரவண சக்தி

தயாரிப்பு 
இப்படம் ஐஸ்வர்யா ராஜேஷ் முக்கிய கதாபாத்திரத்தில் நடிப்பதாக தயாரிப்பு தொடங்கப்பட்டது, இது ஒரு குறுகு நீள் படிவ நிதித்திட்டமிடலில் தயாரிக்கப்பட உத்தேசிக்கப்பட்டது. இருப்பினும், விஜய் சேதுபதியை திரைப்படத்தில் சேர்த்ததன் மூலம், படத்தின் வீச்சு அதிகரித்தது. படத்தில் ஐஸ்வர்யா ராஜேசும், விஜய் சேதுபதியும் இணையராக நடிக்கின்றனர். இந்த படம் சூன் 2019 இல் தொடங்கப்பட்டது மற்றும் 2019 இன் பிற்பகுதியில் படப்பிடிப்பு முடிந்தது. சேதுபதியின் பாத்திரம் சுமார் நாற்பது நிமிடங்கள் இருக்கும் ஒரு பெண் கதாபாத்திரத்தை மையமாகக் கொண்ட திரைப்படம் ஆகும்.  இப்படத்தின் படப்பிடிப்பு சுமார் நாற்பத்தைந்து நாட்கள் இராமநாதபுரத்தில் நடந்தது.

ஒலிப்பதிவு 

இத்திரைப்படத்தின் பாடல்கள் வைரமுத்துவால் எழுதப்பட்டு ஜிப்ரானால் இசையமைக்கப்பட்டுள்ளது.

வெளியீடு 
க /பெ ரணசிங்கம் 2020 அக்டோபர் 2 ஆம் தேதி ஜீ ப்ளெக்சில் காலி பீலியுடன்  ஒரு காட்சிக்கு ஒரு கட்டணம் என்ற அடிப்படையில் பார்வை தளத்தில் வெளியிடப்பட்டது. இப்படம் டிரைவ்-இன் திரையரங்குகளிலும் வெளியிடப்பட்டது.

வரவேற்பு 
டைம்ஸ் ஆப் இந்தியா இந்த படத்திற்கு ஐந்து நட்சத்திரங்களில் மூன்று மதிப்பீட்டைக் கொடுத்தது, மேலும் "அரியநாச்சியின் நீதிக்கான தேடலானது நீண்ட மற்றும் சோர்வையளிக்கும் ஒன்றாகும் என்பதை நாங்கள் புரிந்து கொள்கிறோம், ஆனால் இயக்குநர் பி.விருமண்டி இதை விரைவாக விவரிக்க ஒரு வழியைக் கண்டுபிடித்திருக்க வேண்டும் என்று நாங்கள் விரும்புகிறோம்" என்று குறிப்பிட்டுள்ளது.  இந்துஸ்தான் டைம்ஸ் , "படம் முடிவையெட்டி அதன் கருத்தைக் கூறும் நேரத்தில், நீங்கள் அதன் நோக்கத்தை பாராட்ட விரும்பும் அளவுக்கு, அது முடிவடைந்து விட்டது என்று நீங்கள் மகிழ்ச்சியும் அடைவீர்கள். ஒரு முக்கியமான படம் எது என்பதில் குறைவான நீளம் முக்கியப் பங்காற்றுகிறது" என்று கூறியுள்ளது.

குறிப்புகள்

மேற்கோள்கள்

வெளி இணைப்புகள்

இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
விஜய் சேதுபதி நடித்த திரைப்படங்கள்
சாஜிதா சுல்தான்

சாஜிதா சுல்தான் அலி கான் படோடி (ஆகஸ்ட் 4, 1915 - செப்டம்பர் 5, 1995) போபாலின் நவாப் ஹமீதுல்லா கான் மற்றும் படோடியின் 8 வது நவாப் இப்திகர் அலிகானின் மகளின் மகள் ஆவார். இவர் சொந்த உரிமையில், 12 வது (கடைசியாக), போபாலின் நவாப் பேகம் என்று அறிவித்துக்கொண்டார்.

வாழ்க்கை வரலாறு 
சாஜிதா சுல்தான் 1915 ஆம் ஆண்டு ஆகஸ்ட் மாதம் 4 ஆம் தேதி போபாலின் கஸ்ர்-இ-சுல்தானி அரண்மனையில், போபாலின் கடைசி ஆளும் நவாப் ஹமீதுல்லா கான் மற்றும் அவரது மமனைவி பேகம் மைமூனா சுல்தானுக்குமகளாக  பிறந்தார்.  இவர் பெற்றோர்களுக்கு பிறந்த மூன்று குழந்தைகளில் இரண்டாவதாக பிறந்தவர். இவருக்கு ஒரு மூத்த சகோதரி அபிதா சுல்தான் மற்றும் ஒரு தங்கை ரபியா சுல்தான் இருந்தனர்.  போபாலின் பேகம் சுல்தான் ஜஹான் இவரது பாட்டியாவார் மற்றும் ஷாஜகான் பேகம் இவரது பெரிய பாட்டியாவார். பாகிஸ்தான் தூதர் ஷாஹ்யார் கான், இவரது சகோதரி அபிதா வழி மருமகன் ஆவார்.

குடும்பம் 
1939 ஆம் ஆண்டு ஏப்ரல் 23 அன்று சாஜிதா 8வது பட்டோடி நவாப் இப்திகார் அலி கான் அவர்களை திருமணம் செய்துகொண்டார்.  இவர்களுக்கு சலேஹா, சபிஹா, மற்றும் குத்சியா என்ற மூன்று மகள்களும், கிரிக்கெட் வீரர் மன்சூர் அலிகான் பட்டோடி என்ற ஒரு மகனும் உள்ளனர்.  நடிகர்கள் சைஃப் அலிகான் மற்றும் சோஹா அலிகான், நகை வடிவமைப்பாளர் சபா அலிகான் மற்றும் கிரிக்கெட் வீரர் சாத் பின் ஜங் ஆகியோர் இவரது பேரன்கள் மற்றும் பேத்திகள் ஆவார். இந்தி திரையுல நடிகை சாரா அலி கான் இவரது பேத்தியாவார்.

1952 ஆம் ஆண்டு ஜனவரி 5 அன்று, இப்திகர் அலி கான் இறந்தார். மன்சூர் தனது தந்தைக்குப் பின் படோடியின் 9 வது பெயரிடப்பட்ட நவாப் ஆனார்.

1995 ஆம் ஆண்டு செப்டம்பர் 5 அன்று தனது 80வது வயதில் இறந்தார். மன்சூர் அலி கான் பின்னர் போபால் அவ்கஃப் -இ-ஷாஹி, தற்போது மும்பையில் இவரது சபா அலி கான் பேத்தியோவுடன் சமய சொத்துக்களை காக்கும் அறக் காப்பாளர் ஆனார்.

பட்டங்கள் மற்றும் பாணிகள் 

 4 ஆகஸ்ட் 1915 - 4 பிப்ரவரி 1960: நவாப்ஸாதி மெஹ்ர்-இ-தாஜ் சஜிதா சுல்தான் பேகம் சாஹிபா
 23 ஏப்ரல் 1939 - 27 டிசம்பர் 1969: நவாப் சஜிதா சுல்தான் பேகம் சாஹிபா, படோடியின் பேகம்
 4 பிப்ரவரி 1960 - 28 டிசம்பர் 1971: இவரது உயர்நிலை நவாப் மெஹ்ர்-இ-தாஜ் சஜிதா சுல்தான் பேகம் சாஹிபா, தார்-உல்-இக்பால்-இ-போபாலின் நவாப் பேகம்

பிள்ளைகள்

மேலும் காண்க 

 பட்டோடி குடும்பம்

குறிப்புகள் 

இந்திய முஸ்லிம்கள்
1995 இறப்புகள்
1915 பிறப்புகள்
சுலா சக்ரபோங்சே

சுலா சக்ரபோங்சே (Chula Chakrabongse) (28 மார்ச் 1908 - 30 திசம்பர் 1963) இவர் தாய்லாந்தின் சக்ரி வம்சத்தின் குடும்பத்திலும், சக்ரபாங் மாளிகையின் உறுப்பினராகவும் இருந்தார். இவர் இளவரசர் சக்ரபோங்சே புவனாத், அவரது உருசிய மனைவி எகடெரினா தெசுனித்சுகாயா (பின்னர் மாம் கேத்தரின் நா பிட்சானுலோக்) ஆகியோரின் ஒரே மகனாவார். மேலும், இவர் சுலலாங்கொர்ன் மன்னரின் பேரன்.

ஆரம்ப கால வாழ்க்கை 

இவர், 1908 மார்ச் 28 அன்று பேங்காக்கின் பருஸ்கவன் அரண்மனையில் மாம் சாவோ என்ற தலைப்பில் பிறந்தார். இவரது பாட்டி, சாவோபா போங்ஸ்ரி இவருக்கு போங்சாக் என்ற பெயரிட்டார். பின்னர் இவரது மாமா, அரசர் வஜிராவுத், இவரை பிரா சாவோ வோராவோங் தோ பிரா ஓங் சாவோ (மாண்புமிகு இளவரசர்) என்ற உயர் பட்டத்தை வழங்கினார். மேலும், இவரது பெயரை சுன்லச்சக்ராபோங் என்றும் மாற்றினார். அரண்மனை அதிகாரிகள் இவரை "லிட்டில் பிரின்ஸ்" (தான் பிராங் நு) என்று அன்போடு அழைத்தனர்.

இவர் சிறுவனாக இருந்தபோதே, ஐக்கிய இராச்சியத்தில் படிக்க இவர் அனுப்பப்பட்டார். அங்கு இவர் தனது இளமை வாழ்க்கையை கழித்தார். ஹாரோ பள்ளியில் பயின்ற பின்னர், கேம்பிரிச்சுப் பல்கலைக்கழகத்தின் திரித்துவக் கல்லூரியில் இளங்கலை பட்டமும், முதுகலைப் பட்டமும் பெற்றார்.

பிற்கால வாழ்வு 
1938 ஆம் ஆண்டில் இவர் எலிசபெத் ஹண்டர் என்ற ஆங்கிலப் பெண்ணை மணந்தார் (லிஸ்பா என்றும் அழைக்கப்படுகிறார்). இவர்களது மகள் மாம் ராஜவோங்சே நரிசா சக்ரபோங்சே 1956 இல் பிறந்தார். இவர்கள் 1940 கள் மற்றும் 1950 களில் கார்ன்வாலில் உள்ள செயின்ட் மாபின் திரெதெதியில் வாழ்ந்தனர்.

இவரது உறவினரான இளவரசர் பிரபொங்சே பானுதெச் ("பி. பீரா") 1927 இல் இங்கிலாந்து சென்றபோது, இவர் ஒயிட் மவுஸ் ரேசிங் என்ற பந்தயக் குழுவிற்கு அழைத்துச் சென்றார். இளவரசர் பீரா இவருக்காக வாகனம் ஓட்ட முடிவு செய்தார்.

1936 ஆம் ஆண்டில், சூலாவின் வெள்ளை மவுஸ் குழு பீராவுக்கு ஒரு ERA ஐ வாங்கியது, மேலும் அவர் இந்த வகை சர்வதேச பந்தயத்தின் முன்னணி அதிபர்களில் ஒருவரானார். சூலாவுடன் பீராவின் கூட்டு 1948 இன் பிற்பகுதியில் முடிந்தது.

சக்ரி வம்சத்தின் வரலாறு, பந்தயக்கார் ஓட்டுநர் ரிச்சர்ட் சீமான் பற்றிய சுயசரிதை,தனது சுயசரிதை உட்பட பதின்மூன்று புத்தகங்களை இவர் எழுதியுள்ளார்.

இவர் புற்றுநோயால் 1963 இல் தனது 55 வயதில் இறந்தார்.

மேற்கோள்கள்

நூலியல் 
 Autobiography
 
 
 Other works

வெளி இணைப்புகள் 

1963 இறப்புகள்
1908 பிறப்புகள்
சங்கமம் அறக்கட்டளை

சிவகங்கை மாவட்டம் மானாமதுரையில் இயங்கி வரும் மிகப் பழமைவாய்ந்த பள்ளியான "ஒக்கூர் வெள்ளையன் செட்டியார் மேல்நிலைப்பள்ளி"யின் முன்னாள் மாணவர்கள் சார்பில் நடத்தப்படும் அமைப்பு "சங்கமம் அறக்கட்டளை" ஆகும்.

2014ஆம் ஆண்டு மகாகவி சுப்பிரமணிய பாரதியாரின் பிறந்தநாளான டிசம்பர் 11ஆம் நாள் அன்று அரசு பதிவு செய்யப்பட்டு செவ்வனே இயங்கி வருகிறது. இருநூறுக்கும் மேற்பட்டோர் இதன் உறுப்பினராய் இருந்து வருகின்றனர்.

இப்பள்ளியின் மாணவ மாணவிகளின் கல்வி, விளையாட்டு மற்றும் பிற திறன்களுக்கு ஊக்கம் அளிக்கும் நோக்கில் பொது விழாக்களில் பரிசு மற்றும் சான்றிதழ் வழங்கி அவர்கள் மேலும் உயர்ந்திட சங்கமம் அறக்கட்டளையானது திறம்பட செயல்பட்டு வருகிறது.

2022 ஆகஸ்ட் 20 அன்று சங்கமம் அறக்கட்டளையின் சார்பாக ஒ.வெ.செ பள்ளி வளாகத்தில் பள்ளியின் நூற்றாண்டு விழா கொண்டாடப்பட்டது. பள்ளி நூற்றாண்டு மலரை சங்கமம் அறக்கட்டளை நிர்வாகிகள் வெளியிட தமிழக பள்ளி கல்வித்துறை இணை இயக்குநர் பெற்றுக்கொண்டார்.

பிற இணைப்புகள் 
சங்கமம் அறக்கட்டளை  - https://sangamamarakkattalai.godaddysites.com/

மேற்கோள் 

தொண்டு நிறுவனங்கள்
சிறப்பு எல்லைப்புறப் படை

சிறப்பு எல்லைப்புறப் படை (Special Frontier Force (SFF)  இந்திய அரசின் உள்துறை அமைச்சகத்தின் கீழ் இயங்கும் வெளிநாட்டு உளவுப் பிரிவான ஆராய்ச்சி மற்றும் பகுப்பாய்வு அமைப்பின் கீழ் செயல்படும் துணைநிலை இராணுவப் படையாகும். இது இந்திய சீனப் போருக்குப் பின்னர் 14 நவம்பர் 1962-இல் இமயமலையில் உள்ள இந்திய எல்லைகளை, சீனர்கள் மற்றும் பாகிஸ்தானியர்களின் பார்வையிலிருந்து கண்காணிப்பதற்கான அமைக்கப்பட்ட சிறப்பு எல்லைப் படையாகும்.  இப்படையில் 5,000 வீரர்கள் கொண்டுள்ளனர்.

இந்திய அமைச்சரவை செயலகத்தின் பாதுகாப்பு இயக்குநரின் கீழ், 5,000 வீரர்கள் கொண்ட இப்படையின் தலைமை இன்ஸ்பெக்டர் ஜெனரலாக இந்திய இராணுவத்தின் மேஜர் ஜெனரல் இருப்பார். இப்படையின் செயல்பாடுகள் குறித்து இவர் இந்தியப் பிரதமருக்கு மட்டும் அறிக்கை அளிப்பார்.  இதன் தலைமையிடம் உத்தராகண்ட் மாநிலத்தின் டேராடூன் மாவடடத்தில் உள்ள சக்ராதா எனுமிடத்தில் உள்ளது.

இந்த சிறப்பு எல்லைப்புற படை வீரர்கள் இந்திய எல்லைபுறங்களில் குறிப்பாக இமயமலைப் பகுதிகளில், சீனா மற்றும் பாகிஸ்தான் எல்லைகளில் உளவுப் பணிகள் மேற்கொள்வதில் கைதேர்ந்தவர்கள். இப்படையின் அனைத்து வீரர்ககளும் இமயமலை பகுதியில் வாழும் திபெத்தியர்கள் மற்றும் கோர்க்காக்கள் ஆவர். இவர்களது முகம் மற்றும் உடலமைப்பு சீனர்கள் போன்று இருப்பதால் திபெத் மற்றும் லடாக் போன்ற பகுதிகளில் இப்படை வீர்ர்களால்  இராணுவ உளவுப் பணிகளில் ஈடுபட வசதியாக உள்ளது.

சிறப்பு எல்லைப்புற படை இதுவரை  வங்காளதேச விடுதலைப் போர், புளூஸ்டார் நடவடிக்கை காக்டஸ் நடவடிக்கை, பவன் நடவடிக்கை, கார்கில் போர், ரட்சக் நடவடிக்கை மற்றும் 2020 இந்திய-சீனா எல்லை மோதல்களில் ஈடுபட்டுள்ளது.

மேற்கோள்கள்

சிறப்பு எல்லைப்புறப் படை

இந்தியத் துணை இராணுவம்
தேராதூன் மாவட்டம்
இந்தியாவின் சிறப்புப் படைகள்
சகுந்தலா தேவி (திரைப்படம்)

சகுந்தலா தேவி  2020 இந்திய இந்தி மொழி வாழ்க்கை வரலாறு நகைச்சுவை நாடக திரைப்படமாகும். இந்தத் திரைப்படத்தை அனு மேனன் எழுதி இயக்கியிருந்தார். இந்தத் திரைப்படத்தை விக்ரம் மல்ஹோத்ரா தயாரித்துள்ளார். இந்தத் திரைப்படத்தில் வித்யா பாலன் முக்கிய கதாபாத்திரத்தில் நடித்துள்ளார். இந்தத் திரைப்படம் மனிதக் கணினி என்று அழைக்கப்பட்ட சகுந்தலா தேவி பற்றியது ஆகும்.

நடிகர்கள் 
 வித்யா பாலன் சகுந்தலா தேவியாக
 இளம்சகுந்தலாவாக ஸ்பந்தன் சதுர்வேதி
 குழந்தை சகுந்தலாவாக அரினா நந்த்
 சகுந்தலாவின் கணவர் பரிதோஷ் பானர்ஜியாக ஜிசு செங்குப்தா 
 சகுந்தலாவின் மகள் அனுபமா பானர்ஜியாக சன்யா மல்ஹோத்ரா 
 இளம் அனுபமாவாக சாஹத் தேவானி
 அனுபாமாவின் கணவர் அஜய் அபய குமாராக அமித் சாத் 
 சகுந்தலாவின் தந்தை பிஷாவ் மித்ரா மணியாக பிரகாஷ் பெலவாடி 
 தாராபாயாக ஷீபா சத்தா, லண்டனில் சகுந்தலாவின் வீட்டு உரிமையாளர்
 மோகன் மன்ஹாஸாக வித்யுத் கார்கி      
 நிகழ்ச்சித் தொகுப்பாளராக
 சகுந்தலாவின் தாயாக இப்ஷிதா சக்ரவர்த்தி சிங்
 சகுந்தலாவின் சகோதரி ஷரதாவாக ஜியா ஷா
 அஜய்யின் தாயாக ரேணுகா சர்மா
 சகுந்தலாவின் வழக்கறிஞராக பிலிப் ராய்
 அனுபாமாவின் வழக்கறிஞராக ஜாக் பிரான்சிஸ்

வெளியீடு 
இந்தத் திரைப்படம் 2020ஆம் ஆண்டு மே 8 ஆம் நாள் இந்தியாவில் திரையரங்கில் வெளியிட திட்டமிடப்பட்டது.ஆனால் கோவிட்-19 தொற்றுநோய் காரணமாக இந்தத் திரைப்படம் 31 சூலை 2020 அன்று பிரைம் விடியோவில் உலகளாவில் வெளியிடபட்டது.

விமர்சன வரவேற்பு
இந்தியன் எக்சுபிரசு இந்த திரைப்படத்திற்கு ஐந்திற்கு மூன்று நட்சத்திரங்களை கொடுத்தது. இது "வித்யா பாலனின் திரைப்படம்" என்று குறிப்பிட்டது.

மேற்கோள் 

2020 இந்தித் திரைப்படங்கள்
அமேசான் பிரைம் வீடியோ அசல் திரைப்படங்கள்
இந்திய இந்தித் திரைப்படங்கள்
ஜி. நரசிம்ம ரெட்டி

ஜி. நரசிம்ம ரெட்டி (, பிறப்பு:  14 ஏப்ரல்  1936) ஓர் இந்திய அரசியல்வாதியும்,முன்னாள்  நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1980 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர்  8ஆவது மக்களவையின் உறுப்பினராக இருந்துள்ளார் .

மேற்கோள்கள் 

இந்திய அரசியல்வாதிகள்
1936 பிறப்புகள்
தெலங்காணா அரசியல்வாதிகள்
பி. நர்சா ரெட்டி

பி. நர்சா ரெட்டி (P. Narsa Reddy, 22 செப்டம்பர் 1931 – 29 சனவரி 2024) ஓர் இந்திய அரசியல்வாதியும்,முன்னாள்  நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1989 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர்  9ஆவது மக்களவையின் உறுப்பினராக இருந்துள்ளார் .

மேற்கோள்கள் 

1933 பிறப்புகள்
2024 இறப்புகள்
தெலங்காணா அரசியல்வாதிகள்
அபிதா சுல்தான்

இளவரசி சுரயா ஜா, நவாப் கோஹர்-இ-தாஜ், அபிதா சுல்தான் பேகம் சாஹிபா (Suraya Jah, Nawab Gowhar-i-Taj, Abida Sultan Begum Sahiba) (ஆகஸ்ட் 28, 1913 - மே 11, 2002) பொதுவாக அபிதா சுல்தான் என அறியப்படும் இவர் போபால் மாநிலத்தின் கடைசி நவாப் ஹமீதுல்லா கான் மற்றும் பேகம் மைமூனா சுல்தான் ஆகியோரின் மூத்த மகளாவார்.

வாழ்க்கை மற்றும் குடும்பம் 

அபிதா போபாலின் நவாப் ஹமிதுல்லாஹ் கான் மற்றும் பேகம் மைமூனா சுல்தான் ஆகியோரின் மகள் ஆவார். இவர் தனது பெற்றோர்களின் மூன்று குழந்தைகளில் இரண்டாவதாக பிறந்தவர். இவருக்கு ஒரு மூத்த சகோதரி சாஜிதா சுல்தான் மற்றும் ஒரு தங்கை ரபியா சுல்தான் இருகின்றார்கள். போபாலின் பேகம், சுல்தான் ஜஹான் இவரது பாட்டியாவார். மற்றும்  ஷாஜகான் பேகம் இவரது பெரிய பாட்டியாவார். 

இவரது சகோதரி சஜிதாவுடனான திருமணத்தின் மூலம் கிரிக்கெட் வீரர் இப்திகர் அலி கான் பட்டோடி இவரது மைத்துனராக ஆகினார். மேலும் கிரிக்கெட் வீரர் மன்சூர் அலிகான் பட்டோடி இவரது மருமகன் ஆவார்.

அபிதா 1926 ஆம் ஆண்டில் குர்வாய் மாநிலத்தின் ஆட்சியாளரான நவாப் முகமது சர்வார் அலிகானை மணந்தார். 1928 ஆம் ஆண்டில், போபால் சிம்மாசனத்திற்கு வெளிப்படையான வாரிசாக இவர் அங்கீகரிக்கப்பட்டார். இருப்பினும், இவர் சிம்மாசனத்திற்கான தனது உரிமையை விட்டுவிட்டு, 1950 இல் புதிதாக உருவாக்கப்பட்ட பாகிஸ்தானுக்கு குடிபெயர்ந்தார். 

பாகிஸ்தானில், இவர் வெளிநாட்டு சேவையில் சேர்ந்தார். ஆகையால், இந்திய அரசு இவரை  அரசாணையில் இருந்து விலக்கியது. மேலும் இவரது தங்கை சஜிதா 1960 ஆம் ஆண்டில் தனது தந்தையின் மரணத்திற்குப் பிறகு அரியணையில் அமர்ந்தார். இருந்தபோது அபிதா சுல்தான் நீதிமன்றத்தில் இது குறித்து வழக்கு தொடர்ந்தார்.

அபிதா சுல்தான் தனது 37 வயதில் புதிதாக உருவாக்கப்பட்ட பாகிஸ்தானுக்கு தனது இளம் மகனுடன் குடியேறினார். இவர் தனது வாழ்க்கையின் பெரும்பகுதியை பாகிஸ்தானில் கழித்தார். இவர் 2002 இல் கராச்சியில் இறந்தார். அவரது மகன் ஷஹார்யார் கான் பாகிஸ்தானின் வெளியுறவு செயலாளராகவும் பின்னர் பாகிஸ்தான் துடுப்பாட்ட வாரியத்தின் தலைவராகவும் இருந்தார்.

குறிப்புகள் 

2002 இறப்புகள்
1913 பிறப்புகள்
இந்திய முஸ்லிம் பெண்கள்
நவாசுதீன் சித்திகி

நவாசுதீன் சித்திகி ( [nəˈwaːzʊdːiːn sɪdːiːki] ; பிறப்பு 1197 ஆம் ஆண்டு மே 19) ஓர்  இந்திய நடிகர். இவர் இந்தி சினிமாவில் தனது நடிப்பினால் பெயர் பெற்றவர். இவர் தேசிய நாடகப் பள்ளியின் பழைய மாணவர். சித்திகி  இயக்குநர் பிரசாந்த் பார்கவா இயக்கிய படாங் (2012) என்ற திரைப்படத்தின் மூலம் திரைத்துறைக்கு அறிமுகமானார்.

இந்த திரைப்படத்தில் இவரது நடிப்பு சினிமா விமர்சகர் ரோஜர் எபெர்ட் என்பவரால் பாராட்டப்பட்டார். இவர் பிளாக் வெவெள்ளி (2007), கேங்க்ஸ் ஆஃப் வாஸ்ஸெய்பூர் (2012)  மற்றும் ராமன் ராகவ் 2.0 ஆகியவற்றில் இயக்குநர் அனுராக் காஷ்யப் உடன் இணைந்து பணியாற்றியதற்காக சர்வதேச அங்கீகாரத்தையும் பெற்றார்.

ஆரம்ப கால வாழ்க்கை 
சித்திகி 1974 ஆம் ஆண்டு மே 19 அன்று இந்தியாவின் உத்தரப்பிரதேசத்தின் முசாபர்நகர் மாவட்டத்தில் உள்ள ஒரு சிறிய நகரமான  புதனாவில் பிறந்தார்.  இவரது குடும்பம் லம்பர்தார்களின் ஜமீன்தாரி முஸ்லிம் ஆகும். இவர் தன்னுடன் பிறந்த எட்டு உடன்பிறப்புகளில் மூத்தவர். இவர் தனது இளமைக்காலத்தை உத்தரகண்டில் கழித்தார்  .

அரித்துவாரில் உள்ள குருகுல் காங்ரி விஸ்வவித்யாலயாவில் வேதியியலில் இளங்கலை அறிவியல் பட்டம் பெற்றார். இதைத் தொடர்ந்து, புதிய வேலையைத் தேடி டெல்லிக்குச் செல்வதற்கு முன்பு வதோதராவில் ஓராண்டு வேதியியலாளராகப் பணியாற்றினார். டெல்லியில் ஒருமுறை, ஒரு நாடகத்தைப் பார்த்தபின் உடனடியாக நடிப்பில் ஆர்வமடைந்தார். புதுடெல்லியில் உள்ள தேசிய நாடகப் பள்ளியில் சேறுவதற்கு  முயற்சித்தார்.

தனிப்பட்ட வாழ்க்கை 
சித்திகி தனது தம்பி ஷாமாஸ் நவாப் சித்திகி  உடன் மும்பையில் வசித்து வருகிறார். நவாசுதீன் ஆலியாவை திருமணம் செய்து கொண்டார். இவர்களுக்கு ஷோரா என்ற மகள் மற்றும் யானி என்ற மகனும் உள்ளனர். யானி நவாசுதீனின் 41 வது பிறந்தநாளில் பிறந்தார். 2020 ஆம் ஆண்டு மே 19 அன்று, தி இந்தியன் எக்ஸ்பிரஸ் செய்தித்தாளுக்கு அளித்த பேட்டியில், ஆலியா தங்களுடைய 11 வருட திருமண வாழ்வை முடிவுக்குக் கொண்டுவர விவாகரத்து கோரி சட்டப்பூர்வ நோட்டீஸ் அனுப்பியதாகவும்  தனது உண்மையான பெயர் அஞ்சனா கிஷோர் பாண்டே என்றும் அதனை ஆலியா என்று மாற்றியமைத்ததாகவும் கூறினார்.

திரைப்பட படப்பிடிப்புகளில் மிகவும் பரப்பரப்பாக இருந்தபோதிலும், சித்திகி தனது சொந்த மாநிலமான உத்தரபிரதேசத்தில் விவசாயம் செய்து வருகிறார். இவர் விவசாயத்தில் புதிய நுட்பங்கள் மற்றும் அவை விவசாயத்தில் எவ்வாறு சிறப்பாக உதவ முடியும் என்பதைப் பற்றி விவசாயிகளுக்கு அறிவுறுத்துவதை  நோக்கமாகக் கொண்டுள்ளார். புதனாவில் புதிய நீர்ப்பாசன நுட்பங்களையும் இவர் செயல்படுத்தினார். அது அங்குள்ள விவசாயிகளுக்கு பெரிதும் உதவியது.

குறிப்புகள் 

இந்தித் திரைப்பட நடிகர்கள்
1974 பிறப்புகள்
இந்திய முஸ்லிம்கள்
வாழும் நபர்கள்
பிரித்தானிய உறைவிடம்

பிரித்தானிய உறைவிடம் (British Residency; ), அரசாங்க விருந்தினர் மாளிகை (Government Guest House) அல்லது உறைவிட பங்களா (Residency Bungalow) என்றும் அழைக்கப்படுவது, தென்னிந்திய மாநிலமான கேரளத்தின் , கொல்லம் நகரின், ஆசிரமம் பகுதியில் அமைந்துள்ள இரண்டு மாடி அரண்மனை ஆகும்.   இது நகரத்தின் அஸ்ராமத்தில் அமைந்துள்ள பழைய கொல்லம் வானூர்தி நிலையத்தின் இடத்திற்கு அருகில் அமைந்துள்ளது. இது 1811–19 க்கு இடையில் கர்னல் ஜான் மன்ரோவால் கட்டப்பட்டது. இது சின்னக்கடா மணிக்கூண்டு போன்ற புகழ்பெற்ற கொல்லம் நகரின் அடையாளமாகும்.

கட்டிடக்கலை மற்றும் கட்டமைப்பு 
பிரித்தானிய உறைவிட கட்டடமானது தனித்துவமான  மாறுபட்ட கலை அம்சங்களின் இணக்கமான கலவையாகும். பிரித்தானிய ஆட்சிக் காலத்தில், இந்த கட்டிடம் பிரித்தானிய உறைவிடமாகச் செயல்பட்டது. திருவாங்கூர் சமஸ்தானத்தில் கௌரி பார்வதி பாயி ஆட்சியாளராக இருந்த காலத்தில் கர்னல் ஜான் மன்ரோ பிரித்தானிய பிரதிநிதியாக இருந்தபோது கட்டப்பட்டது.  இது ஐரோப்பிய, இந்திய, தசுகன் கட்டிடக் கலைகளின் கலவையாகும். கட்டிடத்தின் மேலே ஒரு சிங்கம் அமர்ந்திருக்கும் ஒரு கிரீடம் உள்ளது. அதன் மேலே  டியு எட் மோன் ட்ராய்ட் (கடவுளும் என் உரிமையும்) என்ற குறிக்கோளுரை பொரிக்கபட்டுள்ளது.  கொண்ட முகப்புக் கதவுகள் கண்ணாடி அடைசுகளால் ஆனவை. அரண்மனையில் உள்ள மாநாட்டு மண்டபத்தில் மாற்றியமைக்கத்தக்க தடுப்புக் கதவு கொண்ட ஒரு முன் கூடம் உள்ளது, அதே நேரத்தில் ஒரு பெரிய விசிறிப்பலகணி வளைவு இரண்டு அறைகளையும் பிரிக்கிறது. இந்த கட்டிடத்தில் மேல் மாடியானது மரத்தாலான தரையைக் கொண்டுள்ளது. மாநாட்டு மண்டபத்தின் சுவர்களின் நான்கு பக்கங்களிலும் அழகுத் தொங்கல்கள், சாடிகள், மலர் வடிவங்கள் போன்றவை உள்ளன.   வளைவுகளின் மையத்தில் அலங்கார பூட்டும் கல் கொண்டதாக உள்ளன. எட்வர்ட் ரோஸ் தோட்டம் இந்த மாளிகையின் மற்றொரு ஈர்க்கும் அம்சமாகும்.

மெருகூட்டப்பட்ட மரச்சட்டங்களில் உள்ள பழங்கால வேலைப்பாடுகள் சீரிங்கப்பட்டிணப் போரை சித்தரித்து சுவர்களை அலங்கரிக்கின்றன. பேராசிரியர். பண்டலா "இந்தியாவின் மிக நேர்த்தியான கட்டிடங்களில் ஒன்று" என்று இதனை வர்ணித்துள்ளார்.

மேலும் காண்க 
 சீனா கொட்டாரம்
 சின்னக்கடா மணிக்கூண்டு
 கேரளக் கட்டிடக்கலை

குறிப்புகள் 

கொல்லத்திலுள்ள சுற்றுலாத் தலங்கள்
கேரளத்தில் உள்ள அரண்மனைகள்
சக்ராதா

சக்கரதா (Chakrata) இந்தியாவின் உத்தரகாண்ட் மாநிலத்தின் டேராடூன் மாவட்டத்தில் அமைந்த இராணுவப் பாசறை நகரம் ஆகும்.

இந்நகரம் டோன்ஸ் ஆறு மற்றும் யமுனை ஆற்றின் நடுவில், இமயமலையில் 2118 மீட்டர் உயரத்தில் அமைந்துள்ளது.  இது டேராடூன் நகரத்திலிருந்து 98 கிமீ தொலைவில் அமைந்துள்ளது. இதன் மேற்கில் இமாச்சல பிரதேசம், கிழக்கில் முசோரி (73 கிமீ) மற்றும் கார்வால் கோட்டம் அமைந்துள்ள்து.

இவ்வூரில் சிறப்பு எல்லைப்புறப் படையின்  தலைமையகம் உள்ளது.

இராணுவப் பாசறை உள்ளாட்சிக் குழு 
பிரித்தானிய இந்தியாவின் ஆட்சியாளர்களால் இவ்விடத்தில் 1886-இல் பிரித்தானிய இந்திய இராணுவத்தின் பாசறை நிறுவப்பட்டது. 6 வார்டுகளும், 12 உறுப்பினர்களும் கொண்ட குழு, சக்கரதா பாசறை நகரத்தின் உள்ளாட்சி அமைப்பை நிர்வகிக்கிறது.

மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 759 வீடுகளும், 15.70 சதுர கிலோ மீட்டர் பரப்பும் கொண்ட சக்கரதா இராணுவப் பாசறை நகரத்தின் மொத்த மக்கள்தொகை  5,117 ஆகும். அதில் ஆண்கள் 3,717   மற்றும் 1,400   பெண்கள் உள்ளனர். பாலின விகிதம் 1000 ஆண்களுக்கு  377  பெண்கள் வீதம் உள்ளனர். 6 வயதிற்குட்பட்ட குழந்தைகள் 367 (7.17%)  ஆக உள்ளனர். சராசரி எழுத்தறிவு 90.38%  ஆக உள்ளது.  மக்கள்தொகையில் இந்துக்கள் 57.30%, இசுலாமியர் 1.54%, பௌத்தர்கள் 38.28%, சமணர்கள் 0.80%, கிறித்தவர்கள்  0.68% மற்றும் பிறர் 0.12% ஆகவுள்ளனர். இவ்வூரில் இந்தி மொழியுடன், இவ்வட்டார மொழியான  ஜௌன்சரி மொழியும் பேசுகின்றனர்.

மேற்கோள்கள்

வெளி இணைப்புகள் 
 Chakrata Tahsil & Town, The Imperial Gazetteer of India, v. 10, p. 125, 1909
 Chakrata Tourism
 Chakrata on wikimapia
 Chakrata — A Gem of a Hill Station

தேராதூன் மாவட்ட ஊர்களும் நகரங்களும்
உத்தராகண்ட மாநில ஊர்களும் நகரங்களும்
இந்தியாவில் உள்ள மலை வாழிடங்கள்
காவால் புலிகள் காப்பகம்

காவால் புலிகள் காப்பகம் (Kawal Tiger Reserve) இந்தியாவின் தெலுங்கானா மாநிலத்தில் மஞ்சேரியல் மாவட்டத்தின் (பழைய ஆதிலாபாத் மாவட்டம்) ஜன்னாரம் மண்டலத்தில் அமைந்துள்ளது. காவல் வனவிலங்கு சரணாலயத்தைப் புலிகள் காப்பகமாக 2012ல் இந்திய அரசு அறிவித்தது. தெலுங்காணா மாநிலத்தின் வடக்கு பகுதியில் உள்ள மிகப் பழமையான சரணாலயமாக இது உள்ளது. இச்சரணாலயத்தில் ஏராளமான தாவரங்கள் மற்றும் விலங்கினங்கள் உள்ளது நன்கு அறியப்பட்டதாகும். இந்த சரணாலயத்தின் தெற்கே பாயும் கோதாவரி மற்றும் கதம் நதிகளின் நீர்ப்பிடிப்பு பகுதியாக இச்சரணாலயம் உள்ளது.

வரலாறு 
காவால் வனவிலங்குச் சரணாலயம் 1965ஆம்  நிறுவப்பட்டது. பின்னர் வனவிலங்கு பாதுகாப்புச் சட்டம் 1972ன் கீழ் 1999ஆம் ஆண்டு இப்பகுதி பாதுகாக்கப்பட்ட பகுதியாக அறிவிக்கப்பட்டது.

புலிகள் பாதுகாப்பு நிலை 
2012ஆம் ஆண்டு ஏப்ரல் மாதம் புலிகள் பாதுகாப்பகமாக இது பட்டியலிடப்பட்டது. இங்கு சுமார் 150 மான்கள் புலிகளின் இரையாக இப்பகுதியில் விடப்பட்டது. புலிகள் மற்றும் பிற வனவிலங்குகள் வேட்டையாடப்படுவதைத் தடுக்க புதிய சோதனை மையங்கள் உருவாக்கப்பட்டுள்ளன. இப்பகுதியின் பாரம்பரிய நீர் ஆதாரங்கள் மேம்படுத்தப்பட்டன.

அமைவிடம் 
இப்பாதுகாப்பகம் மஞ்சேரியல் மாவட்டத்தில் 18.8756 ° வ, 79.4591 ° கிழக்கிற்கு இடையில் அமைந்துள்ளது. இந்தப்பகுதியின் வடக்கில் ஆதிலாபாத் மற்றும் கொமுராம் பீம், தெற்கே கரீம்நகர் மற்றும் நிஜாமாபாத் மற்றும் மேற்கில் நாந்தேடு மாவட்டத்தால் சூழப்பட்டுள்ளது. இது  மாஞ்சேரியல் மாவட்டத்தில் மாவட்டத் தலை நகரிலிருந்து சுமார்  தொலைவிலும் ஹைதராபாத்தில் இருந்து  தொலைவில் அமைந்துள்ளது. இதன் அருகிலுள்ள விமான நிலையம் ஹைதராபாத்தில் உள்ளது .அமைந்துள்ளது. இது சாகியாதிரி தொடர் மலைப்பகுதியிலிருந்து மகாராஷ்டிராவின் தடோபா காடு வரை நீண்டுள்ளது (GoAP2012; ராஜகோபால் 1976). இந்த சரணாலயம்  நிலப் பரப்பளவில் அமைந்துள்ளது. அதிகரித்து வரும் மனித அத்துமீறல், பரவலான வேட்டையாடுதல், சட்டவிரோத மரம் வெட்டுதல் மற்றும் வாழ்விட இழப்பு ஆகிய காரணங்களினால் இந்த பாதுகாப்பகம் பெரும் அச்சுறுத்தலுக்கு உள்ளாகி வருகிறது.

வனவிலங்கு

தாவரங்கள் 
இந்த சரணாலயத்தில் மாநிலத்தின் மதிப்புமிகுதேக்கு காடுகள் அமைந்துள்ளது. அடர்த்தியான காடுகள் மனித இடையூறு இல்லாமல் உள்ளன. கதம் நதி இந்த பகுதி வழியாகப் பாய்கிறது. உலரும் இலையுதிர் கலந்த தேக்கு காடுகள் மூங்கில், தெர்மினலியா, டெரோகார்பசு, அனோஜிசசு மற்றும் கேசியாசு தாவர இனங்கள் இங்குக் காணப்படுகின்றன .

விலங்குகள் 
புலி, சிறுத்தை, காட்டெருமை, புள்ளிமான், சாம்பார், நீலான், குரைக்கும் மான், நாற்கொம்பு மான், மற்றும் தேன் கரடி முதலியன இந்த சரணாலயத்தில் காணப்படும் பாலுட்டிகளாகும். இவைத் தவிர பல வகையான பறவைகள் மற்றும் ஊர்வனவைகளும் இங்கு காணப்படுகின்றன.

மேற்கோள்கள் 
 காவால் வனவிலங்கு சரணாலயத்தில் உள்ள புலி இருப்பு: பிக்கு ரத்தோட் மற்றும் எம்.

வெளி இணைப்புகள் 

 அதிகாரப்பூர்வ வலைத்தளம் 
 தெலுங்கானா வனத்துறை (இந்தியா) மாநில அரசு வலைத்தளம்

Coordinates on Wikidata
இந்திய வனவிலங்கு பாதுகாப்பு வலயங்கள்
சாக் சினைடர்

சாக்கரி எட்வர்டு சினைடர் () (பிறப்பு: மார்ச்சு 1, 1966) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் 2004 இல் 'டான் ஆஃப் த டெட்' என்ற திரைப்படத்தில் அறிமுக இயக்குனராக அறிமுகமானார். அதற்கு பிறகு பல மீநாயகன் மற்றும் காமிக்சு திரைப்படங்களை மையமாக கொண்ட 300 (2006), வாட்ச்மென் (2009), மேன் ஆஃப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016) மற்றும் ஜஸ்டிஸ் லீக் (2017) போன்ற பல திரைப்படங்களில் பணியாற்றியதன் மூலம் மிகவும் அறியப்படும் நபர் ஆனார்.

திரைப்படங்கள்

வரவேற்பு 
நவம்பர் 26, 2017 நாட்படி, சாக் சினைடர் இயக்கிய திரைப்படங்களின் வரவேற்பு:

மேற்கோள்கள்

வெளியிணைப்புகள் 
 

1966 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்க ஆண் எழுத்தாளர்கள்
அமெரிக்க அறிபுனை எழுத்தாளர்கள்
தொலைக்காட்சி தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
தொலைக்காட்சி இயக்குநர்கள்
ஐக்கிய அமெரிக்கப் பெண்ணியவாதிகள்
அமெரிக்கத் திரைக்கதை எழுத்தாளர்கள்
கே. ஆஷன்னா

கே. ஆஷன்னா (,  11 மே    1923 -  23 செப்டம்பர் 2007 ) ஓர் இந்திய அரசியல்வாதியும்,முன்னாள்  நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1957 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார். இவர்  2ஆவது மக்களவையின் உறுப்பினராக இருந்துள்ளார்.

மேற்கோள்கள் 

1923 பிறப்புகள்
தெலங்காணா அரசியல்வாதிகள்
2007 இறப்புகள்
இந்திய தேசிய காங்கிரஸ் அரசியல்வாதிகள்
மிஸ் சீரியல் கில்லர் (இந்தித் திரைப்படம்)

மிஸ் சீரியல் கில்லர் ஒரு 2020 இந்திய இந்தித் திரைப்படமாகும்.இந்த திரைப்படம் ஷிரிஷ் குந்தெரின் மற்றும் அவரது மனைவி ஃபராஹ் கான் தயாரித்துள்ளனர்.இந்த திரைப்படத்தில் ஜாக்குலின் பெர்னாண்டஸ் ,மனோஜ் பாஜ்பயீ மற்றும் மோகித் ரைனா ஆகியோர் முக்கிய கதாபத்திரத்தில் நடித்துள்ளனர்.

நடிகர்கள் 

 சோனா முகர்ஜியாக ஜாக்குலின் பெர்னாண்டஸ்
 

 மருத்துவர் மிருத்யூன்ஜாய் முகர்ஜியாக மனோஜ் பாஜ்பயீ

 காவல் துறைய் ஆய்வாளர்யாக மோகித் ரைனா

வரவேற்பு 
இந்த திரைப்படம் 1 மே 2020 அன்று நெற்ஃபிளிக்சு இல் வெளியிடப்பட்டது. இந்த திரைப்படத்திக்கு அழுகிய தக்காளிகள் 3.4/10 என்று மதிப்பிட்டது.

மேற்க்கோள்

வெளியினைப்புகள் 
 

இந்திய இந்தித் திரைப்படங்கள்
2020 இந்தித் திரைப்படங்கள்
கொடுங்கல்லூர் கோயிலகம்

கொடுங்கல்லூர் கோவிலகம் (    ), என்பது இந்தியத் துணைக்கண்டத்தின் இடைக்கால கொடுங்கல்லூர்  இராச்சிய அரச குடும்பத்தினரின் அரண்மனையாகும். கொடுங்கல்லூர் பதினெட்டாம் நூற்றாண்டின் பிற்பகுதியிலிருந்து இந்திய விடுதலை வரை கொச்சி இராச்சியத்துக்கு உட்பட்ட சிற்றரசாக இருந்தது.  கொடுங்கல்லூர் இராச்சியம் 1707 க்குப் பிறகு டச்சு அரசாங்கத்தின் பாதுகாப்பில் சிலகாலம் இருந்தது, பின்னர் சாமுத்திரிகளுக்கு அடங்கியதாக மாறியது.  கொடுங்கல்லூர் அரச குடும்பத்திற்கு சிராக்கல் கோவிலகம் மற்றும் புத்தேன் கோவிலகம் ஆகிய இரண்டு கிளைகள் இருந்தன.

வடிவமைப்பு 
சிராகல் கோயிலகம்  இரண்டு நாலுகெட்டு கட்டமைப்புகளைக் கொண்டுள்ளது, ஒன்று மற்றொன்றை விட பெரியது. கோயிலகம் வாளத்தில் முதன்மைக் குடியிருப்பு கட்டிடம் மற்றும் இன்னும் இரண்டு பழைய கட்டிடங்கள், ஒரு குளம் ( படகுளம் என அழைக்கப்படுகிறது ), குடும்பக் கோயில் ( இந்து பெண் தெய்வமான தலட்டில பகவதி கோயில் ) மற்றும் சர்பக்காவு போன்றவை உள்ளன. கொடுங்கல்லூர் கோவிலகம் ஒரு குருகுலம் (கற்றல் மையம்) என்று புகழ்பெற்றது. இன்றைய கேரளம் முழுவதிலும் உள்ள அறிஞர்களில் பலர் இந்த அரண்மனைகளில் வசித்து சமசுகிருதம் மற்றும் வேதங்களை படித்து வந்தவர்களாவர். இந்த கோவிலகத்தைச் சேர்ந்த பிரபல அறிஞர்கள்  மலையாளத்திலும்,  சமஸ்கிருத்ததிலும் தம் இலக்கிய பங்களிப்புகளைச் செய்துள்ளனர். வென்மணி அச்சன் நம்பூதிரிபாத்தின் கூற்றுப்படி, கேரளத்தின் குருகுஙங்களுக்கு பல தசாப்தங்களாக கொடுங்கல்லூர் கோயிலகம் மையமாக இருந்தன.

குறிப்புகள்

வெளி இணைப்புகள் 

 

கேரளத்தில் உள்ள அரண்மனைகள்
திருச்சூர் மாவட்டத்திலுள்ள சுற்றுலாத் தலங்கள்
ஸ்ரீ மூலம் திருநாள் அரண்மனை

ஸ்ரீ மூலம் திருநாள் அரண்மனை அல்லது எஸ். எம். பி அரண்மனை அல்லது எஸ். எம். டி அரண்மனை என்பது இந்தியாவின் கேரள மாநிலத்தில் கொல்லம் நகரின் மையப்பகுதியில் அமைந்துள்ள ஒரு அரண்மனை ஆகும். இது 1936 ஆம் ஆண்டில் அப்போதைய திருவாங்கூரின் ஆட்சியாளரான மூலம் திருநாள் ராம வர்மாவின் சஷ்டியப்த பூர்த்தியின் (60 வது பிறந்த நாள்) நினைவாக கட்டப்பட்டது.

வரலாறு 
திருவாங்கூர் சமஸ்தானத்தின் மன்னரான மூலம் திருநாள் ராம வர்மாவின் சஷ்டியப்த பூர்த்தியை (60 வது பிறந்த நாள்) நினைவுகூரும் வகையில் ஸ்ரீ மூலம் அரண்மனை ஒரு நகர மண்டபமாக கட்டப்பட்டது. கொல்லம் மக்கள் 1917 இல் சஷ்டியப்த பூர்த்தி கொண்டாட்டத்தின் ஒரு பகுதியாக மகாராஜாவுக்கு வரவேற்பு அளித்தனர். இந்நிகழ்ச்சியை நினைவுகூரும் வகையில் நகர மண்டபம் (டவுன்ஹால்) கட்ட ஸ்ரீ மூலம் சஷ்டியப்த பூர்தி நினைவு அறக்கட்டளை என்ற அறக்கட்டளை அமைக்கப்பட்டது. கட்டுமானத்திற்காக அப்போதைய அரசு 1.15 ஏக்கர் நிலத்தை நன்கொடையாக அளித்திருந்தது. ஆனால் அரண்மனையின் கட்டுமானம் மன்னரின் மரணத்திற்குப் பிறகுதான் நிறைவடைந்தது. மூலம் திருநாள் ராம வர்மா 1924 இல் இறந்தார். நகர மண்டபம் 1936 இல் கட்டி முடிக்கப்பட்டது. பின்னர், அதிகாரிகள் அரண்மனையை திரைப்பட அரங்காக மாற்றினர். எஸ். எம். பி அரண்மனை கொல்லத்தின் மிகப் பழமையான திரையரங்கு ஆகும்.

மேற்கோள்கள் 

கொல்லத்திலுள்ள சுற்றுலாத் தலங்கள்
கேரளத்தில் உள்ள அரண்மனைகள்
66வது தென்னிந்திய பிலிம்பேர் விருதுகள்

66வது தென்னிந்திய பிலிம்பேர் விருதுகள் 2018 ஆம் ஆண்டில் தென்னிந்திய சினிமாவின் தென்னிந்திய மொழித் திரைப்படங்களில் சிறப்பான திறமையை வெளிப்படுத்திய திரைப்பட கலைஞர்களுக்கு விருது கொடுப்பது ஆகும். விருதுகள் நிகழ்ச்சி 26 சனவரி   2020 அன்று மாலை 3 மணிக்கு ஸ்டார் சுவர்ணா மற்றும் ஸ்டார் சுவர்னா எச்டி மற்றும் ஏசியானெட் மற்றும் ஏசியானெட் எச்டி ஆகியவற்றில் காலை 9 மணிக்கு திரையிடப்பட்டது.

வெற்றியாளர்கள் மற்றும் பரிந்துரைக்கப்பட்டவர்களின் பட்டியல்

முக்கிய விருதுகள்

கன்னடத் திரைப்படம்

தமிழ்த் திரைப்படம்

ஒன்றுக்கு மேற்பட்ட வெற்றிகள் பெற்ற திரைப்படங்கள்

மேலும் காண்க 

 பிலிம்பேர் விருதுகள்

தென்னிந்திய பிலிம்பேர் விருதுகள்
அங்கயற்கண்ணி (அரசியல்வாதி)

அங்கயற்கன்னி ( Angayarkanni) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர் திராவிட முன்னேற்றக் கழகதை சேர்த்தவர். இவர் திராவிட முன்னேற்றக் கழக வேட்பாளராக, 2006 தேர்தலில் சங்கராபுரம் தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
விழுப்புரம் மாவட்ட நபர்கள்
தாசுமேனியன் டெவில்

தாசுமேனியன் டெவில் (Sarcophilus harrisii) என்பது டஸ்யூரிடே குடும்பத்தைச் சேர்ந்த  ஊனுண்ணி பைம்மாவின விலங்கினம் ஆகும். இது ஒரு காலத்தில் ஆத்திரேலியாவின் முதன்மை நிலப்பகுதியை பூர்வீகமாகக் கொண்டிருந்தது. அதன்பிறகு தீவு மாநிலமான தாசுமேனியாவின் காடுகளில் மட்டுமே காணப்பட்டது. இது இப்போது  சிறிய அளவில் இனப்பெருக்கம் செய்து நியூ சவுத் வேல்சில் மீண்டும் கொண்டுவந்து விடப்பட்டுள்ளது.  உலகின் மிகப்பெரிய ஊனுண்ணி பைம்மாவினமான  தாசுமேனியப் புலி எனும் விலங்கு 1936இல் உலகில் அற்றுவிட்டதைத் தொடர்ந்து,  சிறிய நாய் அளவுடைய தாசுமேனியன் டெவில்  தற்போது மிகப்பெரிய ஊணுண்ணி பைம்மா விலங்கு என்ற இடத்தைப் பெற்றுள்ளது. இது குவால்களுடன் தொடர்புடையது மற்றும் தைலாசினுடன் ஓரளவு தொடர்புடையது.

தாசுமேனியன் டெவில் என்ற பெயரில் உள்ள தாசுமேனியன் என்ற சொல்லானது  தாசுமேனியாவில் மட்டும் காணப்படுவதைக் குறிப்பது. அதேசமயம் டெவில் என்ற சொல்லானது பயம் ஏற்படுத்தும் அளவுக்கு இது பயங்கரமாக அலறுவதால் உண்டானது. வளைகளில் வாழும் பழக்கம் கொண்ட இது, கரிய நிறமும், கூரிய பற்களும் கொண்டது. இறந்த உடல்களை உண்ணும் பழக்கமும் கொண்ட இது ஓர் இயற்கைத் தோட்டியாக செயல்பட்டு சுற்றுச்சூழலைப் பாதுகாக்கிறது.

குறிப்புகள்

வெளி இணைப்புகள்
ஆஸ்திரேலிய தீவில் பென்குவின்களை அழிக்கும் அரிய உயிரினம் தாசுமேனியன் டெவில்

ஆத்திரேலிய உயிரினங்கள்
சனம் ஷெட்டி

சனம் ஷெட்டி (Sanam Shetty) என்பவர்  இந்திய திரைப்பட நடிகை மற்றும் உருமாதிரிக் கலைஞர் ஆவார். இவர் 2016 இல் மிஸ் தென்னிந்தியா என்ற பட்டத்தைப் பெற்றவர். இவர் முதன்மையாக தமிழ், கன்னடப் படங்களில் நடித்து வருகிறார்.  இவர் திரைப்படத் துறையில் காலடி எடுத்து வைப்பதற்கு முன்பு டாட்டா கன்சல்டன்சி சர்வீசஸ் நிறுவனத்தில்  மென்பொருள் பொறியாளராகப் பணியாற்றினார். இவர் பிக்பாஸ் தமிழ் பருவம் 4ன் போட்டியாளர் ஆவார்.

தொழில் 
சனம் பெங்களூரைச் சேர்ந்தவர், தற்போது தமிழ்நாட்டின், சென்னையில்  வசிக்கிறார். இவர் அனைத்து தென்னிந்திய மொழிகளிலும் சரளமாக பேசக்ககூடியவர். இது தனது நடிப்புத் தொழிலுக்கு நன்மையானது என்று கருதுகிறார். கடந்த இரண்டு ஆண்டுகளாக ப்ரீத்தி கிச்சன்வேர் நிறுவனத்தின் விளம்பரத் தூதுவராக சனம் உள்ளார். மிஸ் தென்னிந்தியா 2016 போட்டியில் கலந்து கொண்ட இவர் துவக்கத்தில் இரண்டாம் இடம் பெற்றார், அப்போது முதலிடம் பெற்ற மீரா மிதுனின் மோசடி நடவடிக்கைகள் காரணமாக இவரது பட்டம் இரத்து செய்யப்பட்ட பின்னர், இவர் மிஸ் தென்னிந்தியா 2016 ஆனார்.  இங்கிலாந்தில் இருந்தபோது, இவர் இலங்கை ஆவணப்படத்தில் நடித்துள்ளார். இவரது வெற்றிகரமான வடிவழகு தொழிலால், இவர் பட வாய்ப்புகளைப் பெற்றார். இறுதியில், நடிப்புத் தொழிலுக்காக சென்னையில் குடியேறினார்.

சனமின் முதல் படமாக அம்புலி அமைந்தது. பின்னர் இவர் மலையாளத்தில் சினிமா கம்பெனி என்ற படத்தில் நடித்தார்.  கே. ராகவேந்திர ராவின் இன்டின்டா அனாமையா படத்தின் வழியாக தெலுங்குத் திரைப்படத் துறைக்கு அறிமுகமாகவிருந்தார் சனம். ஆனால் இன்டின்டா அனமய்யா படம் வெளியாகவில்லை. இவருடைய அடுத்த படங்களாக ஜே. ஆர் கண்ணன் எழுதிய தமிழ்ப் படமான மாயை படமும்,  அஜித் ரவி பெகாசஸ் என்பவர் இயக்கிய ராவு என்ற மலையாளப்படமும்  மற்றும் மம்மூட்டியுடன் நடித்த தெய்வதிந்தே ஸ்வந்தம் கிளீட்டஸ் போன்றப் படங்களில் நடித்தார்.

கலைவேந்தன் உட்பட பல தமிழ்ப் படங்களில் நடிக்க இவர் ஒப்பந்தமானார். அதில் இவர் இரட்டை வேடத்தில் நடிப்பதாகக் கூறப்பட்டது, ஆபாவணனின் கதாநாயகி சார்ந்த அதிரடிப் படம், இதில் சனம் ஒரு கருப்பு கச்சு பெற்ற குங் ஃபூ வீராங்கனையாக நடிக்கவிருந்தார், பாபு தூயவன் இயக்கிய கதம் கதம், மற்றும் விலாசம் . 2016 ஆம் ஆண்டில் வெளியான தமிழ் படங்கள், சவாரி  மற்றும் வெள்ளையா இருக்கிறவன் பொய் சொல்ல மாட்டான், இதில் வெளி நாடு வாழ் இந்தியரின் மனைவியாக நடித்தார், மேலும் தெலுங்கில் இவர்  சீமந்துடு என்ற தெலுங்குத் திரைப்படத்திலும்.  இவரின் முதல் கன்னடத் திரைப்படமான அதர்வா' (2018) சூலையில் வெளியானது. தமிழில், சனம் தற்போது மேகி'' என்ற அதிரடி படத்தில் நடித்து தயாரிக்கிறார்.

திரைப்படவியல்

தொலைக்காட்சி

மேற்கோள்கள்

வெளி இணைப்புகள் 
 

வாழும் நபர்கள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
பிக் பாஸ் தமிழ் போட்டியாளர்கள்
இந்தியத் திரைப்பட நடிகைகள்
1983 பிறப்புகள்
முத்தையன்

முத்தையன் ( Muthaiyan) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர் திராவிட முன்னேற்றக் கழகதை சேர்த்தவர். இவர் திராவிட முன்னேற்றக் கழக வேட்பாளராக, 1989 தேர்தலில் சங்கராபுரம் தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துரை. முத்துசாமி

துரை. முத்துசாமி ( 	Durai. Muthusamy) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர் இந்திய தேசிய காங்கிரசு கட்சியை சேர்த்தவர். இவர் இந்திய தேசிய காங்கிரசு கட்சியின்  வேட்பாளராக, 1977 தேர்தலில் சங்கராபுரம் தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
இந்திய அரசியல்வாதிகள்
நாச்சியப்பன்

ந. நாச்சியப்பன் (N. Natchiyappan)(பிறப்பு 9 மே, 1933) ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார்.இவர் திராவிட முன்னேற்றக் கழகதை சேர்த்தவர். இவர் திராவிட முன்னேற்றக் கழக வேட்பாளராக, 1971 தேர்தலில் சங்கராபுரம் தொகுதியிலிருந்து, தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
5 ஆவது தமிழ்நாடு சட்டமன்ற உறுப்பினர்கள்